కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
క్రికెట్ ఫ్యాన్స్‌కి నిరాశ.. ఈ ఏడాది బీపీఎల్ లేనట్టే!
క్రికెట్ ఫ్యాన్స్‌కి చేదువార్త. ఎన్నికల కారణంగా ఈ ఏడాది అక్టోబర్లో బంగ్లాదేశ్ ప్రీమియర్ లీగ్ ఉండదని ప్రకటించారు.
Samayam Telugu | Updated:
Jul 30, 2018, 12:49PM IST
క్రికెట్ ఫ్యాన్స్‌కి నిరాశ.. ఈ ఏడాది బీపీఎల్ లేనట్టే!
బంగ్లాదేశ్ ప్రీమియర్ లీగ్‌కు ఎన్నికల సెగ తాకింది. సార్వత్రిక ఎన్నికల ప్రభావంతో బీపీఎల్ లీగ్ వెనక్కి వెళ్లింది. ఈ ఏడాది అక్టోబర్‌లో బీపీఎల్ నిర్వహించాలని నిర్వాహకులు భావించారు. కానీ అక్టోబర్ తర్వాత బంగ్లాదేశ్‌లో ఎన్నికలు నిర్వహించే అవకాశం ఉండటంతో.. భద్రత కల్పించలేమని పోలీసు యంత్రాంగం చేతులెత్తేసింది. దీంతో ఈ టీ20 టోర్నీని వచ్చే ఏడాది జనవరి 5 నుంచి నిర్వహించనున్నట్టు నిర్వాహకులు ప్రకటించారు. మిర్పూర్‌లో టోర్నమెంట్ గవర్నింగ్ కౌన్సిల్ మెంబర్లు, ఫ్రాంచైజీల ప్రతినిధుల మధ్య జరిగిన భేటీ అనంతరం ఈ నిర్ణయాన్ని వెల్లడించారు.
‘బంగ్లాదేశ్ సార్వత్రిక ఎన్నికలు డిసెంబర్ చివరి వారంలో నిర్వహించే వీలుంది. దీంతో జనవరి 5, ఫిబ్రవరి 8 తేదీల మధ్య బీపీఎల్ నిర్వహించనున్నాం’ అని బీపీఎల్ టెక్నికల్ కమిటీ చైర్మన్ జలాల్ యూనస్ తెలిపారు.
బీపీఎల్ వెనక్కి వెళ్లిపోవడంతో.. అక్టోబర్లో జింబాబ్వే బంగ్లా పర్యటనకు రానుంది. ఇరు జట్లు మూడు వన్డేలు, రెండు టెస్టుల్లో తలపడనున్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.